། pu
རབ་གསུམ་རབ་ལ་བྱུང་ན་ཚེ་གང་གཏན་གྲོགས་གནང་དང་། pe
འབྲིང་གསུམ་འབྲིང་ལ་བྱུང་ན་ཞག་གསུམ་སྙིང་སྡུག་གནང་དང་། །
འུ་ཐུག་མཐའ་མའི་ལས་ལ་དགོང་གཅིག་སེམས་རྟེན་ཤོག་དང་། །
བུ་མོ་ཅང་ལྕོག་བུ་ཁྲིད་ཀྱིས།
ཚུར་གཅིག་ཚུར་ལ་གསོན་དང་། །
རོང་རྩེའི་སྡེ་པའི་སྐུ་ཞབས། །
ཡང་སྐྱར་ཚུར་ལ་གསོན་དང་། །
རོང་རྩེའི་གཟིམ་དཔོན་ལྷན་རྒྱས། །
ཚེ་གང་གཏན་གྲོགས་ཞུས་པར། །
ཕ་མ་རྒན་ཁོག་ཡོད་དོ། །
དགོང་གཅིག་བསམ་རྟེན་བཞག་པར། །
འབུལ་རྒྱུ་གང་ཡང་མེད་དོ། །
ཟེར་ལན་བརྒྱབ། མཐའ་མར་བུ་མོ་མ་བཏང་ཉར་ནས་བསྡད། དུས་ཡུན་
གང་ཙམ་སོང་རྗེས་ཁོང་གཉིས་བརྩེ་སེམས་ཟབ་ཅིང་འཆམ་མཐུན་ཤིན་ཏུ་ཆེ་བས་
རྫོང་གཞིས་ཀྱིས་དུས་ཚོད་ཟིན། ཁོང་གཉིས་ཁ་བྲལ་ཐབས་མེད་པར་རོང་རྩེའི་
སྡེ་པའི་སྐུ་ཞབས་ཀྱིས་གཞིས་ཀ་ལོ་གསུམ་ཐོལ་པ་ཟིན་རྒྱུའི་སྙན་ཞུ་ཕུལ། རྫོང་
གཞིས་མུ་མཐུད་ནས་ཟིན་ཏེ་ཁོང་གཉིས་བར་གཅིག་རྟེན་གཅིག་རོགས་ཀྱི་བཟའ་
འཚོ་ལོ་དྲུག་སྐྱེལ་ནས་གཞིས་ཀ་འཁྱུར་གྲབས་ཡོད་ཁར་གཙང་མོ་ཅང་ལྕོག་བུ་
-577-

ལྷ་སའི་དམངས་ཁྲོད་སྒྲུང་གཏམ།
ཁྲིད་ཀྱིས་ཁྱེད་ལ་རོང་རྩེའི་ལྕམ་ཆུང་སྐུ་ཞབས་ཡོད། ང་ལ་གསོ་མཁན་མེད་པའི་
ཕ་མ་རྒན་ཁོག་གཉིས་ཡོད། ང་ནི་ཁྱེད་དང་མཉམ་དུ་འགྲོ་བའི་རྒྱུ་རྐྱེན་མེད་དོ་
ཞེས་བཤད། རོང་རྩེའི་སྡེ་པའི་སྐུ་ཞབས་ཀྱིས་ང་ནི་ཁྱེད་དང་བྲལ་ཐབས་མེད། ཕ་
མ་རྒན་ཁོག་གཉིས་ ཀྱི་ འཚོ་རྟེན་ ང་ཡིས་སྦྱིན། ཁྱེད་ཀྱིས་གཙང་གི་དགེ་སློང་
དཀར་པོ་ཡིན་ཁུལ་བྱས་ནས་མཉམ་དུ་ཕེབས་ཞེས་བཤད་ནས་ཅང་ལྕོག་བུ་ཁྲིད་
ཀྱི་ཕ་མ་གཉིས་ལ་ཟས་གོས་འཛོམས་པར་སྦྱིན་ནས་གཟིམ་དཔོན་བཅས་གོས་
གཞིས་སུ་ཕེབས། རོང་རྩེའི་སྡེ་པའི་སྐུ་ཞབས་ཀྱིས་རོང་རྩེའི་ལྕམ་ཆུང་སྐུ་ཞབས་
སུ་ཕྱག་ཡིག་བཏང་ནས་ཉིན་དེར་འབྱོར་རྒྱུའི་ལན་བཏང་། རོང་རྩེའི་སྡེ་པའི་སྐུ་
ཞབས་ཀྱིས་ཕྱི་ནང་མེད་པར་གྲ་སྒྲིག་བྱས་ཏེ་ཕེབས་སྒུག་ཞུས། ཉིན་དེར་རོང་
རྩེའི་སྡེ་པའི་སྐུ་ཞབས་དང་གཙང་གི་དགེ་སློང་དཀར་པོ། གཟིམ་དཔོན་བཅས་རྟ་
རག་བསྒྲིགས་ནས་གཞིས་སུ་ཕེབས་སྐབས་རོང་རྩེའི་ལྕམ་ཆུང་སྐུ་ཞབས་དང་
ཕྱག་གཡོག་ཞལ་ཏ་མ་ཚོས་མཆོད་ཆང་དང་ཕྱེ་མར་འཁྱེར་ནས་ཕེབས་བསུར་
ཕེབས། རོང་རྩེའི་ལྕམ་ཆུང་གིས་བསུ་ཆང་གནང་ཏེ་གླུ་འདི་ལྟར་བླངས། ན་
ཕྱག་ལ་ཕེབས་སམ་འབྱོར་རམ་རོང་རྩེའི་སྡེ་པའི་སྐུ་ཞབས། །
ཡང་བསྐྱར་ཕེབས་སམ་འབྱོར་རམ་རོང་རྩེའི་གཟིམ་དཔོན་ལྷན་རྒྱས། །
བཞེས་དང་ཞལ་སྐོམ་ཡོད་ན་མཆོད་ཆང་འདི་ནས་མཆོད་དང་། །
གསོལ་གྲོད་བཅོམ་མམ་བཅོམ་ན་ཕྱེ་མར་འདི་ནས་བཞེས་དང་། །
སྡེ་པ་གཞུང་གི་ཕྱག་ལས་ལོ་ངོ་གསུམ་ལས་མེད་དོ། །
ལོ་ངོ་དྲུག་ཙམ་འགོར་པ་སྐུ་དོན་ག་རེ་ཡིན་ནམ། །
རོང་རྩེའི་སྡེ་བའི་སྐུ་ཞབས་ཀྱིས། mipp
-578-

འཚོ་བའི་སྐྱིད་སྡུག་སྐོར་གྱི་སྒྲུང༌།
ཚུར་གཅིག་ཚུར་ལ་གསོན་དང་རོང་རྩེའི་ལྕམ་ཆུང་སྐུ་ཞབས། ། ea
ཡང་བསྐྱར་ཚུར་ལ་གསོན་དང་རོང་རྩེའི་ཕྱག་གཡོག་ཞབས་དམ། །
ཞལ་སེ་སྐོམ་ཡང་མ་བྱུང་མཆོད་ཆང་ཞུ་དགོས་མེད་དོ། ། ཆ་
གསོལ་གྲོད་བཅོམ་ཡང་མ་བྱུང་ཕྱེ་མར་ཞུ་དགོས་མེད་དོ། ། jpe
སྡེ་པ་གཞུང་གི་ཕྱག་ལས་ལོ་ངོ་གསུམ་ལས་མེད་དའི། །
ngo
ལོ་ངོ་དྲུག་ཙམ་འགོར་བ་སྐུ་དོན་ཆེན་པོ་བསྒྲུབས་ཡོད། །
བསང་ཆེན་ནམ་མཁའ་སྒྲིབ་པའི་བསང་ལ་བསུར་ཞིག་ཐོངས་དང༌།
།
བསང་གཞི་སྒྲིབ་པའི་བསང་ལ་བསུར་ཞིག་ཐོངས་དང་། །
གཙང་གི་དགེ་སློང་དཀར་པོ་ང་ཡིས་གདན་འདྲེན་ཞུས་ཡོད། །
ཟེར་གསུངས། དེ་ནས་ཁོང་རྣམས་སྒོས་གཞིས་
དེ་ནས་ཁོང་རྣམས་སྒོས་གཞིས་སུ་ཕེབས། གཙང་གི་དགེ་
སློང༌དཀར༌པོ༌ཟུར༌དུ༌ཆོས༌ཁང༌ནང་བཞག་ནས་གསོལ་ཆས་འབུལ་རྒྱུ་སོགས་
ཞབས་ཕྱི་ཡོངས་རྫོགས་རོང་རྩེའི་སྡེ་པའི་སྐུ་ཞབས་ཀྱིས་རྒྱུགས། ཕྱི་མི་གཞན་
དང་ཐུག་ ཕྲད་ བྱེད་ མི་ འཇུག གང་ཙམ་ཞིག་སོང་རྗེས་རོང་རྩེའི་ལྕམ་ཆུང་སྐུ་
ཞབས་དང་ཕྱག་གཡོག་ཞལ་ཏ་མར་འདི་ནི་གཙང་གི་དགེ་སློང་དཀར་པོ་ཡིན་དང་
ཡང༌ན༌གཙང༌མོ༌ཅང༌ལྕོག༌བུ༌ཁྲིད༌ཡིན་གྱི་དོགས་པ་སྐྱེས། རོང་རྩེའི་ལྕམ་ཆུང་
དང་ཕྱག་གཡོག་ཞལ་ཏ་མས་ཁོ་གཉིས་ཁ་བྲལ་དུ་འཇུག་རྒྱུའི་གྲོས་བྱས། རོང་
རྩེའི༌ལྕམ༌ཆུང༌གིས༌སྡེ༌པར༌ད༌ཆ༌ང༌ཚོའི་སྒོས་གཞིས་ཉིན་བཞིན་ཉམས་རྒུད་དུ་
འགྲོ་བས་ཁྱེད་ལྟར་ན་གང་འདྲ་འདུག་ཞུས་པས། རོང་རྩེའི་སྡེ་པ་སྐུ་ཞབས་མདའ་
ཚོང་དུ་མི་འགྲོ་ཀ་མེད་དུ་གྱུར། སྡེ་པ་མདའ་ཚོང་མ་སོང་གོང་གཙང་མོ་ཅང་ལྕོག་
བུ་ཁྲིད་ལ་ལྕམ་ཆུང་སྐུ་ཞབས་ཀྱི་བཀས་མདའ་ཚོང་དུ་འགྲོ་དགོས་བྱུང་སོང་།
-579-

ལྷ་སའི་དམངས་ཁྲོད་སྒྲུང་གཏམ།
རྗེས་སུ་ཕྱག་གཡོག་ཞལ་ཏ་མས་ཁྱེད་ལ་གསོལ་ཆས་འབུལ་སྐབས་ཕྱག་གཡོན་
གྱིས་བཞེས་པ་ལས་གཡས་པ་སྐྱོང་བ་མ་གནང་། ང་ཡི་མདའ་ཚོང་ཕྱོགས་ནས་
གང་མགྱོགས་ལོག་ནས་ཡོང་ཆོག་ཅེས་མངགས་ཆ་གནང་། སྡེ་པ་མདའ་ཚོང་དུ་
བསྐྱོད།
ཕྱག་གཡོག་ཞལ་ཏ་མས་གཙང་མོ་ཅང་ལྕོག་བུ་ཁྲིད་ལ་གསོལ་ཆས་
འབུལ་ སྐབས་ ཅང་ ལྕོག་ བུ་ ཁྲིད་ ཐུགས་ སེམས་ གཡེང་ ནས་ ཕྱག་ གཡས་ པས་
གསོལ་ཆས་བཞེས། ཞལ་ཏ་མས་གཙང༌མོ༌ཅང༌ལྕོག༌བུ༌ཁྲིད༌ཀྱི༌ཕྱག༌གཡས་སུ་
བཏགས་པའི་དུང་དཀར་མཐོང་། ཞལ་ཏ་མས་ལམ་སང་སྡེ་པའི་ལྕམ་ཆུང་སྐུ་
ཞབས་ ལ་ འདི་ ནི་ གཙང་ གི་ དགེ་ སློང་ དཀར་ པོ་ རྩ་ བ་ ནས་ རེད་ མི་ འདུག
གཙང་མོ་ཅང་ལྕོག་བུ་ཁྲིད་རང་རེད། མོ་ནི་ལྕམ་གྱི་སྙིང་བརྐུ་དགྲ་བོ་ཡིན་པའི་ད་
ནས་ཞབས་ཕྱི་མི་ཞུ་ཐག་གཅོད་ཡིན་ཟེར་ཞུས། སྡེ་པའི་ལྕམ་ཆུང་སྐུ་ཞབས་ཁོང་
ཁྲོ་ཚད་མེད་ཟ་ནས་ཅང་ལྕོག་བུ་ཁྲིད་བཞུགས་སའི་ཆོས་ཁང་སྒོ་འགྲམ་དུ་ཕྱིན་
ནས་འདི་ལྟར་བཤད།
ཚུར་གཅིག་ཚུར་ལ་གསོན་དང་གཙང་གི་དགེ་སློང་དཀར་པོ། །
ཕོ་བརྒྱ་སེམས་པ་ཤོར་བའི་ཅང་ལྕོག་གཅིག་ཀྱང་ཡོད་རེད། ། p
མོ་བརྒྱ་སྙིང་རླུང་སློང་བའི་ཅང་ལྕོག་གཅིག་ཀྱང་ཡོད་རེད། །
སྒོ་མོ་ཕྱེ་ན་ཕྱེ་ཤིང་སྒོ་མོ་ཤར་རེར་ཕྱེ་ཤིག །
སྒོ་ཐོད་སྟ་རེས་བཤགས་ན་དཔོན་མོ་ང་རས་སྒོ་ཡིན། །
ཅང་ལྕོག་བུ་ཁྲིད་ཀྱིས་ད་ཡག་རྟགས་མ་བྱུང་བསམ་ནས།
ཚུར་གཅིག་ཚུར་ལ་གསོན་དང་སྡེ་པའི་ལྕམ་ཆུང་སྐུ་ཞབས། །
ཐུགས་ན་བདེན་པ་ཡོད་དོ་རོང་རྩེའི་ལྕམ་ཆུང་སྐུ་ཞབས། ། a
-580-

འཚོ་བའི་སྐྱིད་སྡུག་སྐོར་གྱི་སྒྲུང།
དགོངས་སུ་དག་པ་ཡོད་པའི་སྡེ་པའི་ལྕམ་ཆུང་སྐུ་ཞབས། །
ང་ཡིས་མི་ཡོང་ཟེར་དུས་སྡེ་པས་ཡོང་རོགས་ཟེར་གྱིས། །
མགོ་ལ་རྒྱན་པའི་སྤ་ཕྲུག་ལྕམ་ཆུང་ཁྱེད་ལ་འབུལ་ཆོག །
བུ་མོའི་ཨ་སྐོར་གསེར་ཀོར་ལྕམ་ཆུང་ཁྱེད་ལ་འབུལ་ལོ། །
ལུས་སྐོར་མེ་ཏོག་ལྷན་མཚོ་ལྕམ་ཆུང་ཁྱེད་ལ་འབུལ་ལོ། །
སྡེ་པ་མ་ཕེབས་བར་དུ་བཀའ་བཅག་གནང་རོགས་གནང་དང༌། །
སྡེ་པ་ཕེབས་སུ་ཚར་ནས་ཐུགས་ཐག་གཅོད་པས་ཆོག་གོ ། p..
ཟེར་ལན་བཏབ་། སྡེ་པའི་ལྕམ་ཆུང་གིས་སྡེ་པ་ཚུར་ལ་འབྱོར་རྗེས་སྐད་ཆ་
ག་ལེར་ཡོང་ཟེར་བཤད་པས་ཞལ་ཏ་མས་ལྕམ་ཆུང་དང་རྩོད་པ་ཚད་མེད་བརྒྱབ་
རྗེས་ཅང་ལྕོག་བུ་ཁྲིད་ལ་ཚུར་ཉོན་དང་གཙང་གི་དགེ་སློང་དཀར་པོ།
ཕོ་བརྒྱ་སེམས་པ་དཀྲུགས་མཁན་གཙང་མོ་ཅང་ལྕོག་བུ་ཁྲིད་ཁྱོད། །
མོ་བརྒྱ་རྨི་ལམ་དཀྲུགས་མཁན་གཙང་མོ་ཅང་ལྕོག་བུ་ཁྲིད་ཁྱོད། །
སྒོ་མོ་ཕྱེ་ན་ཕྱེ་ཤིག་སྒོ་མོ་ཤར་རེར་ཕྱེ་ཤིག །
སྒོ་མོ་ཕྱེ་ཀྱི་མིན་ན་སྒོ་མོ་སྟ་རེས་བཤག་ཆོག །
ཟེར་ངར་ངར་གྱིས་བཤད། གཙང་མོ་ཅང་ལྕོག་བུ་ཁྲིད་ཀྱིས།
ཚུར་ལ་གསོན་དང་རོང་རྩེའི་ཞབས་དམ་མ། །
ཐུགས་སུ་བདེན་པ་ཡོད་དོ་རོང་རྩེའི་ཞབས་དམ་མ། །
དགོངས་སུ་དག་པ་ཡོད་དོ་རོང་རྩེའི་ཞབས་དམ་མ། །
ང་ཡི་མི་ཡོང་ཟེར་རུང་སྡེ་པས་ཡོང་རོགས་ཟེར་གྱིས། །
སྡེ་པ་མ་ཕེབས་བར་དུ་བཀའ་བཅག་གནང་རོགས་གནང་དང་། །
-581-

ལྷ་སའི་དམངས་ཁྲོད་སྒྲུང་གཏམ།
སྡེ་པ་ཕེབས་སུ་ཚར་ནས་ཐུགས་ཐག་གཅོད་པས་ཆོག་གོ །
ན་བཟའ་རྒྱ་མོ་སྤུ་ཕྲུག་ཞབས་དམ་ཁྱེད་ལ་འབུལ་ལོ། །
ཞབས་བཅག་ཟོམ་དོང་ཁ་རིལ་ཞབས་དམ་ཁྱེད་ལ་འབུལ་ལོ། །
སྤང་གདན་ལྕང་གླིང་གྲུ་བཞི་ཞབས་དམ་ཁྱེད་ལ་འབུལ་ལོ། །
ཟེར་ཞུ་བ་ཕུལ། འོན་ཀྱང་ཞབས་དམ་མས་ཁོང་ཁྲོ་ཟ་བ་བཞིན་སྒོ་མོ་སྟ་
རེས་གཤགས་ནས་ཅང་ལྕོག་བུ་ཁྲིད་ཀྱི་མགོ་ནས་འཇུས་ཏེ་ཕྱིར་འདུད། ལྕམ་ཆུང་
སྐུ་ཞབས་དང་ཞབས་ཏ་མས་སྙིང་རྐུ་མཁན་མོ་དེ་རིང་བཟོ་ལྟ་མ་བཟོས་ན་གང་
ཡོང་བསམ་ནས་དབུར་ཏི་དང་ལྕགས་ཧྲེང། སྐམ་པ་བཅས་འཁྱེར་ཡོང་ནས་ཅང་
ལྕོག་བུ་ཁྲིད་དམར་ཧྲེང་ཕུད་ནས་བྲང་ཁོག་ལ་དབུར་ཏི་ཚ་པོ་རྒྱག་བཞིན།
ཚུར་གཅིག་ཚུར་ལ་གསོན་དང་གཙང་མོ་ཅང་ལྕོག་བུ་ཁྲིད། །
བྲང་དང་བྲང་གཉིས་སྦྱོར་དུས་སྐྱིད་པོ་གང་འདྲ་མ་བྱུང་། །
བྲང་ལ་དབུར་ཏི་རྒྱག་དུས་ཨ་ཚ་ཚ་པོ་འདུག་གམ། །
ཁ་དང་ཁ་གཉིས་སྦྱར་དུས་སྐྱིད་པོ་གང་འདྲ་མ་བྱུང་། །
ཁ་ལ་སྐམ་པ་རྒྱག་དུས་ཨ་ཚ་ཚ་པོ་འདུག་གམ། །
ལུས་དང་ལུས་གཉིས་འབྲེལ་དུས་སྐྱིད་པོ་གང་འདྲ་མ་བྱུང་། །
ལུས་ལ་ལྕགས་ཧྲེང་རྒྱུད་དུས་ཨ་ཚ་ཚ་པོ་འདུག་གམ། །
རང་གི་བཟོས་པའི་སྐྱིད་པོ་ཕྱི་མ་ལས་ལ་འཁྱེར་རྒྱུགས། །
ཟེར་དམར་གསོད་བཏང་ནས་གསང་སྤྱོད་ནང་དུ་གཡུག
ཉིན་ཤས་སོང་རྗེས་རོང་རྩེའི་སྡེ་པའི་སྐུ་ཞབས་མདའ་ཚོང་ནས་སྒོས་
གཞིས་སུ་ཕེབས་སྐབས་སྡེ་པའི་ལྕམ་ཆུང་སོགས་ཕྱག་གཡོག་ཞབས་དམ་མ་ཚོས་
-582-

འཚོ་བའི་སྐྱིད་སྡུག་སྐོར་གྱི་སྒྲུང་།
བསུ་ཆང་དུ་ཡོང་ནས། mp 0 ཌ་epỹzowaR
ཚུར་གཅིག་ཚུར་ལ་གསོན་དང་རོང་རྩེའི་སྡེ་པའི་སྐུ་ཞབས། ། gzu
ཡང་བསྐྱར་ཚུར་ལ་གསོན་དང་རོང་རྩེའི་གཟིམ་དཔོན་ལྷན་རྒྱས། །
ཞལ་ཞིག་སྐོམ་པ་ཡོད་འགྲོ་མཆོད་ཆང་འདི་ནས་མཆོད་དང་། །
གསོལ་གྲོད་བཅོམ་ཡོད་བཅོམ་ཡོད་ཕྱེ་མར་འདི་ནས་མཆོད་དང་། །
ཇོ་ལགས་དར་རྩེ་མདོ་ལ་ཚོང་གཞི་གང་འདྲ་བྱུང་སོང་། །
ཞེས་བཤད། རོང་རྩེའི་སྡེ་པའི་སྐུ་ཞབས་ཀྱིས། ______
ཚུར་ཞིག་ཚུར་ལ་གསོན་དང་རོང་རྩེའི་ལྕམ་ཆུང་སྐུ་ཞབས། །
ཡང་བསྐྱར་ཚུར་ལ་གསོན་དང་རོང་རྩེའི་ལྕམ་ཆུང་སྐུ་ཞབས། །
ཡང་བསྐྱར་ཚུར་ལ་གསོན་དང་རོང་རྩེའི་ཕྱག་གཡོག་ཞབས་དམ། །
ཞལ་དུ་སྐོམ་ཡང་མ་བྱུང་མཆོད་ཆང་ཞུ་དགོས་མེད་དོ། །
གསོལ་གྲོད་བཅོམས་ཡང་མ་བྱུང་ཕྱེ་མར་ཞུ་དགོས་མེད་དོ། །
སྒོས་གཞིས་ལྕམ་མའི་ཕྱོགས་ལ་སྐུ་ཁམས་བཟང་ལོས་ཡོད་དམ། །
གཙང་གི་དགེ་སློང་དཀར་པོ་སྐུ་ཁམས་བཟང་ལོས་ཡོད་དམ། །
ཟེར་གསུངས། རོང་རྩེའི་ལྕམ་ཆུང་གིས།
སྒོས་གཞི་ལྕམ་མའི་ཕྱོགས་ལ་ཐུགས་འཕྲལ་གནང་དགོས་མེད་དོ། །
གཙང་གི་དགེ་སློང་དཀར་པོ་གཙང་གནས་མཇལ་བར་ཐད་སོང་། །
ཟེར་ཞུས། སྡེ་པ་སྐུ་ཞབས་སྒོས་གཞིས་སུ་ཕེབས་ནས་མཆོད་ཁང་གི་སྒོ་
ཐེར་ཚལ་སྦར་ཚལ་བཏང་བ་གཟིགས་ནས་གཙང་ཁང་ཅང་ལྕོག་བུ་ཁྲིད་དང་ང་
ཐུག་འཕྲད་བྱུང་མ་སོང་སྙམ་ནས་སེམས་ཤིན་ཏུ་སྐྱོ་བའི་ངང་ཐོག་སྐོར་དུ་ཕེབས་
-583-

ལྷ་སའི་དམངས་ཁྲོད་སྒྲུང་གཏམ།
སྐབས༌ཅང༌ལྕོག༌བུ༌ཁྲིད༌ཀྱི༌ཕུང་པོ་གསང་སྤྱོད་རོང་དུ་ཡོད་པ་མཐོང་དུས་ཕུང་པོ་
ཡར་བླངས་ཏེ་ལུས་པོ་བཀྲུས་པ་དང་སྐུ་བསང་བདུགས་ཏེ་ཕུང་པོ་མེར་བསྲེགས་
བཏང༌བ༌དང༌སྤུར༌ཐལ༌གྱིས༌ཚྭ་རྩ༌བཞེངས། དེ་རྗེས་རོང་རྩེའི་སྡེ་པའི་སྐུ་ཞབས་
ཀྱིས་ ལྕམ་ ཆུང་ སྐུ་ ཞབས་ ལ་ སྐལ་ བ་ གང་ ཙམ་ སྤྲད་ ནས་ ཟུར་ དུ་ བཞག
ཕྱག་གཡོག་ཞབས་དམ་མ་ལུང་པ་གཞན་དུ་ཕྱིར་འབུད་བྱས། སྒོས་གཞིས་སོག་
མར་བཏང་། ཁོང་རང་རི་ཁྲོད་དུ་ལོ་གསུམ་མཚམས་ལ་བཞུགས། སྡེ་པའི་སྒྲུབ་
ཁང་དུ་ཉིན་ཞིག་གློ་བུར་དུ་ལྷ་བྱ་གོང་མོ་གཅིག་འཁོར། ལྷ་བྱ་གོང་མོས་ཉིན་ལྟར་
སྒྲུབ་ཁང་ དུ་ བསྡད་ ནས་ ཆོས་ འབྲུ་ ཟས་ ཡོན་ ཆབ་ བཏུང་། ཉི་ མ་ བཞུད་ པའི་
མཚམས་སུ་ལྷ་བྱའི་ཞལ་ནས་ལོག་འགྲོ ལོག་འགྲོ སྡེ་པའི་ལྕམ་ཆུང་གིས་བཀའ་
བཀྱོན་ གནང་ ཡོང་ ལོག་ འགྲོ ལོག་ འགྲོ ཟེར་ བས་ སྡེ་ པ་ ཡ་ མཚན་ སྐྱེས་ ནས་
གཙང་མོ་ཅང་ལྕོག་བུ་ཁྲིད་ཀྱི་སྐྱེ་བ་མིན་ནམ་སྙམ་ཏེ་བླ་མ་དྲི་མེད་དཔལ་ལྡན་ལ་
ཐུགས་བརྟག་ཞུས་པས་བླ་མས་ཅང༌ལྕོག༌བུ༌ཁྲིད༌ཀྱི༌སྐྱེ༌བ༌ཡིན༌པའི༌ལུང་བསྟན་
གནང༌བ༌དང༌ལྷ་བྱ་གོང་མོ་མི་ལུས་ཐོབ་པའི་རྣམ་ཤེས་བསྟན། ལྷ་བྱ་གོང་མོ་དེ་
གློ་བུར་དུ་ཤི་བས་སྡེ་པའི་སྐུ་ཞབས་ཀྱིས་མི་ལྟར་ཕྱག་མཆོད་འབུལ་གནང་སྟེ་ལོ་
གསུམ་ཕྱོགས་གསུམ་ཟིན་རྗེས་སྒོས་གཞིས་སུ་ཕྱིར་ལོག་ཕེབས་སོང་ངོ༌། །
སྒྲུང་མཁན། ཆུ་ཤུར་རྫོང་བྱེ་ནུབ་ཤང་གྲོང་ཚོ་དྲུག་པའི་ཆོས་འཕེལ།
བསྡུ་མཁན། ཆུ་ཤུར་རྫོང་གི་རྡོ་རྗེ། བསོད་ནམས་ཚེ་རིང་། ཟླ་བ།